Kanta

Potilastiedon arkiston

kevyiden kyselyrajapintojen kuvaus

Dokumentin muutoshistoria

|  |  |  |  |
| --- | --- | --- | --- |
| **Versio** | **Pvm** | **Tekijä / hyväksyjä** | **Kuvaus** |
| 0.1 |  |  | Ensimmäinen luonnos työdokumentin pohjalta |
| 1.0 |  | Projektiryhmä | Ensimmäinen versio |
| 1.0.1 | 25.9.2014 | Projektiryhmä | Lisätty lukuun 2.3 saaLuov-attribuutin arvojen kuvaus. Skeemasta elementin nimestä poistettu skandinaaviset merkit. |
| 1.0.2 | 18.11.2014 | Projektiryhmä | Tehty täydennyksiä koskien yksityisten liittymistä (pyynnönSuorittaja-organisaatio liittyjätiedon ilmaisemista varten vuokralaistilanteissa) sekä lisätty täppä koskien alaikäisenä annettua informointia PP52-PP53 -palvelupyyntöihin |
| 1.0.3 | 1.12.2014 | Projektiryhmä | Muutettu pyynnonSuorittaja -> liittyja  Muutettu palvelunantaja -> palveluntuottaja |
| 1.0.4 | 10.3.2015  1.6.2015 | Projektiryhmä | Lisätty luku 5, palvelutapahtumatunnusten haku luovutuskieltojen ylläpitoa varten  Tarkennettu pyyntösanoman sisältöä |
| 1.0.5 | 30.06.2016 | Projektiryhmä | Lisätty luvut 6 ja 7, Palvelutapahtuman olemassaolon tarkistus PP57 sekä Ostopalvelun valtuutuksen tarkastus hauiss PP58. |
| 1.0.51 | 18.4.2017 | Projektiryhmä | Korjattu namespace-virheet PP58-skeemoissa (2872- ostopalveluTarkastusReq.xsd ja 2873- ostopalveluTarkastusResp.xsd) sekä esimerkeissä (2863- ESIM\_ostopalveluTarkastusReq.xml ja 2864- ESIM\_ostopalveluTarkastusResp.xml). PP58-response –sanoman skeeman boolean-tyyppi nimetty uudelleen. Tarkennettu PP58:n lukua 7.4: luovutuslupapyyntöä ei käynnistetä osana PP58:aa. Lisäksi täsmennetty, luovutuslokimerkintöjen syntymistä sekä ko. tietojen näyttäminen Omakannassa. Tarkennettu PP57 osalta hakua tilapäisten yksilöintitunnusten osalta lukuun 6.4. Tarkennettu PP58:n osalta aikavälin käsittelysäännöstöä luvussa 7.4. Lisätty tieto, että PP58 on toistaiseksi ainoastaan Kanta-järjestelmän sisäisessä käytössä. |
| 1.0.52 | 24.8.2017 | Projektiryhmä | Muutettu PP57:n paluusanomaa lisäämällä elementille ’palvelutapahtuma’ boolean-tyyppinen attribuutti ’aktiivinen’, josta tulee tulkita palvelutapahtuman voimassaolo. Muutokset tehty PP57:n paluusanoman rakenteeseen XML-schemaan, XML-esimerkkiin sekä lukuun 6.2.2. Tarkennettu tekstiä kyseisen muutoksen johdosta lukuun 6.4. Tämän lisäksi tarkennettu luvun 6.4 tekstiä koskien PP57:n käyttöä tilapäisellä yksilöintitunnuksella haettaessa. Muutettu väliaikainen henkilötunnus –termi tilapäiseksi yksilöintitunnukseksi. |
| 1.0.53 | 18.5.2018 | Projektiryhmä | Johdantoon lisätty huomio maakuntauudistuksen siirtymäajasta. Lukuun 6 lisätty PP57-vastaussanomaan maakuntauudistuksen myötä joissakin järjestelmissä etupainotteisesti tarvittava rekisterinpitäjän tieto sekä tarkennettu palvelutapahtuman voimassaolon linjausmuutos. |
| 1.0.54 | 4.10.2018 | Projektiryhmä | Luovutuslupapyynnön PP51 pyyntö- ja vastaussanoman skeemaan lisätty luovutuksen kontekstitietojen hoitokontekstiin mahdollisuus antaa myös rekisterintarkenne root ja extension elementeissä (mahdollista antaa näin myös henkilötunnus rekisterintarkenteena). Vastaavat päivitykset tehty tämän dokumentin kappaleiden 2.2.1 ja 2.2.2 rakennekuviin ja lisätty tekstit kuvien alle tehdyistä päivityksistä.  Korjattu namespace-virheet Palvelutapahtuman olemassaolon tarkistus PP57:n response-skeemassa (2871- palvelutapahtumakyselyResp.xsd). Vastaava korjaus tehty myös esimerkkisanomaan (2862- ESIM\_palvelutapahtumaKyselyResp.xml). |
| 1.0.55 | 26.11.2018 |  | Luovutustietojen kysely (järjestelmä, PP53) muutettu palauttamaan kaikki potilaan voimassa olevat kiellot. |
| 1.0.56 | 3.2.2020 |  | Lisätty lukuun 1 Potilastietojärjestelmien käyttötapaukset –dokumentissa oleva rajaus, että kevyiden kyselyrajapintojen käyttö ei ole sallittua yksityisten toimijoiden yhteisliittymistilanteissa (isäntä-vuokralainen). Pysyvä osoitteistokytkentä on poistuva liittymismalli, jota ei käytetä enää uusissa käyttöönotoissa.  Poistettu versiossa 1.0.53 lisätyt maakuntauudistukseen liittyvät muutokset.  Lisätty aliluvut:   * 1. Dokumentissa käytetyt käsitteet * voimassa oleva palvelutapahtuma * aktiivinen palvelutapahtuma   1. Kyselyiden käyttötarkoitukset   Tarkennettu lukuihin 2 ja 3, että pysyvässä osoitteistokytkennässä Rekisterinpitäjä-tiedoksi asetetaan palvelunjärjestäjän rekisterinpitäjätieto.  Kirjattu lukuun 3.3.1 linjaus miten luovutusten hallinnan tietoja voidaan hakea aluejärjestelmiin.  Tarkennettu luvun 6 käsittelysääntöjä: voimassa oleva palvelutapahtuma.  Poistettu kuvaus palvelupyynnöstä PP58, joka on Kanta-järjestelmän sisäisessä käytössä. |
| 2.0 RC2 | 27.8.2021 |  | 28.5.2021 hyväksytyn asiakastietolain mukaiset muutokset:  Luku 1.3 Asiakastietolain muutosten vaikutus kyselyrajapintoihin  Luku 1.4 Skeemat ja esimerkkisanomat  Luku 2: Luovutuslupapyyntö (PP51)  Luku 3: Luovutustietojen kysely PP52 (ammattihlö) ja PP53 (järjestelmä) v. 2014 pyyntösanoman versiolla  Luku 4: Luovutustietojen kysely PP52 (ammattihlö) ja PP53 (järjestelmä) v. 2021 pyyntösanoman versiolla  Lisäksi:  Palvelutapahtuman tarkistus PP59:  Luku 9  Voimassa olevan palvelutapahtuman säännöt:  Luku 1.1  Tracking pohjautuu julkaistuun versioon 1.0.56. Versio 2.0 RC1 on vedetty pois, koska sen sisältämät asiakastietolain muutokset muuttuivat lain hyväksymiskäsittelyssä.  1.11.2021 Tarkennettu palvelupyynnöt, joiden yhteydessä potilas on yksilöitävä virallisella henkilötunnuksella.  5.11.2021 Tarkennettu palvelutapahtuman tarkistusta palvelupyynnöllä PP59. |
| 2.0.0 | 6.5.2022 |  | Sisältää RC-versioissa julkaistut muutokset   * asiakastietolain muutokset * uuden palvelupyynnön PP59 (määrittelyn tarkennukset vielä mahdollisia)   Lisäksi   * tarkennettu palvelupyyntöjen PP51 ja PP52 toimintaa rekisterinpitäjän muutostilanteissa * tarkennettu palvelupyynnön PP59 käsittelysääntöjä |

Sisällysluettelo

[1 Yleistä 7](#_Toc102668599)

[1.1 Dokumentissa käytetyt käsitteet 7](#_Toc102668600)

[1.2 Kyselyiden käyttötarkoitukset 8](#_Toc102668601)

[1.3 Asiakastietolain muutosten vaikutus kyselyrajapintoihin 10](#_Toc102668602)

[1.4 Skeemat ja esimerkkisanomat 12](#_Toc102668603)

[2 Luovutuslupapyyntö PP51 (järjestelmä) 13](#_Toc102668604)

[2.1 Liiketoimintalogiikan kuvaus (haku - vastaus) 13](#_Toc102668605)

[2.2 Tietosisältö 13](#_Toc102668606)

[2.2.1 Pyyntösanoman rakenne 14](#_Toc102668607)

[2.2.2 Vastaussanoman rakenne 15](#_Toc102668608)

[2.3 Pääsynhallinta 15](#_Toc102668609)

[2.3.1 Normaalitilanne 16](#_Toc102668610)

[2.3.2 Pysyvä osoitteistokytkentä 16](#_Toc102668611)

[2.4 Käsittelysäännöt 16](#_Toc102668612)

[2.4.1 luovutussääntö = "YR" eli yhteisrekisteri 17](#_Toc102668613)

[2.4.2 luovutussääntö = ”KA” eli kansallinen rekisteri 18](#_Toc102668614)

[3 Luovutustietojen kysely PP52 (ammattihlö) ja PP53 (järjestelmä) 2014 pyyntösanoman versiolla 20](#_Toc102668615)

[3.1 Liiketoimintalogiikan kuvaus (haku - vastaus) 20](#_Toc102668616)

[3.2 Tietosisältö 20](#_Toc102668617)

[3.2.1 Pyyntösanoman rakenne 21](#_Toc102668618)

[3.2.2 Vastaussanoman rakenne 22](#_Toc102668619)

[3.3 Pääsynhallinta 22](#_Toc102668620)

[3.3.1 Normaalitilanne 22](#_Toc102668621)

[3.3.2 Pysyvä osoitteistokytkentä 23](#_Toc102668622)

[3.3.3 Ammattihenkilön ilmoittaminen 23](#_Toc102668623)

[3.4 Käsittelysäännöt 23](#_Toc102668624)

[3.5 Lisätiedot 24](#_Toc102668625)

[4 Luovutustietojen kysely PP52 (ammattihlö) ja PP53 (järjestelmä) 2021 pyyntösanoman versiolla 25](#_Toc102668626)

[4.1 Liiketoimintalogiikan kuvaus (haku - vastaus) 25](#_Toc102668627)

[4.2 Tietosisältö 25](#_Toc102668628)

[4.2.1 Pyyntösanoman rakenne 26](#_Toc102668629)

[4.2.2 Vastaussanoman rakenne 27](#_Toc102668630)

[4.3 Pääsynhallinta 28](#_Toc102668631)

[4.3.1 Normaalitilanne 28](#_Toc102668632)

[4.3.2 Pysyvä osoitteistokytkentä 28](#_Toc102668633)

[4.3.3 Ammattihenkilön ilmoittaminen 29](#_Toc102668634)

[4.4 Käsittelysäännöt 29](#_Toc102668635)

[4.5 Lisätiedot 29](#_Toc102668636)

[5 Aktiivisten palvelutapahtumien hakupyyntö PP54 (oma käyttö) ja PP55 (luovutus) 30](#_Toc102668637)

[5.1 Liiketoimintalogiikan kuvaus (haku - vastaus) 30](#_Toc102668638)

[5.2 Tietosisältö - pyyntö 31](#_Toc102668639)

[5.3 Tietosisältö – vastaus 32](#_Toc102668640)

[6 Palvelutapahtumien haku luovutuskieltojen ylläpitoa varten PP56 33](#_Toc102668641)

[6.1 Liiketoimintalogiikan kuvaus (haku - vastaus) 33](#_Toc102668642)

[6.2 Tietosisältö - pyyntö 33](#_Toc102668643)

[6.3 Tietosisältö – vastaus 34](#_Toc102668644)

[7 Palvelutapahtuman olemassaolon tarkistus PP57 35](#_Toc102668645)

[7.1 Liiketoimintalogiikan kuvaus (haku - vastaus) 35](#_Toc102668646)

[7.2 Tietosisältö 35](#_Toc102668647)

[7.2.1 Pyyntösanoman rakenne 35](#_Toc102668648)

[7.2.2 Vastaussanoman rakenne 36](#_Toc102668649)

[7.3 Pääsynhallinta 37](#_Toc102668650)

[7.3.1 Normaalitilanne 37](#_Toc102668651)

[7.3.2 Pysyvä osoitteistokytkentä 37](#_Toc102668652)

[7.4 Käsittelysäännöt 37](#_Toc102668653)

[8 Palvelutapahtuman tarkistus PP59 39](#_Toc102668654)

[8.1 Liiketoimintalogiikan kuvaus (haku - vastaus) 39](#_Toc102668655)

[8.2 Tietosisältö 39](#_Toc102668656)

[8.2.1 Pyyntösanoman rakenne 40](#_Toc102668657)

[8.2.2 Vastaussanoman rakenne 41](#_Toc102668658)

[8.3 Pääsynhallinta 41](#_Toc102668659)

[8.3.1 Normaalitilanne 41](#_Toc102668660)

[8.3.2 Yksityisen terveydenhuollon yhteisliittymistilanne 41](#_Toc102668661)

[8.3.3 Ostopalvelutilanne 42](#_Toc102668662)

[8.3.4 Pysyvä osoitteistokytkentä 42](#_Toc102668663)

[8.4 Käsittelysäännöt 42](#_Toc102668664)

# Yleistä

Palvelupyynnöt PP51-PP53, PP57 ja PP59 ovat yksinkertaisia SOAP-pyyntöjä, joissa kaikki tietosisältö on SOAP-bodyssä. Kaikki varsinainen liikennöinti tehdään kaksisuuntaisen TLS-yhteyden puitteissa, joten tietoturva vastaa teknisen toteutuksen osalta muita Kanta-ydinpalveluiden rajapintoja.

Palvelupyynnöt PP54, PP55 ja PP56 noudattavat olemassa olevien Kanta-rajapintojen mukaista HL7 V3 –sanomaliikenneprotokollaa.

Tässä dokumentissa kuvattujen palvelupyyntöjen lähtökohtana ovat olleet käyttötapaukset, jotka liittyvät erillisjärjestelmistä käsin tapahtuvaan luovutuksenhallintaan sekä erillisjärjestelmän tuottamien tietojen kytkemiseen palvelutapahtumiin.

Palvelupyyntöjä voi käyttää myös potilastietojärjestelmä, ei vain erillisjärjestelmä, mutta palvelupyyntöjen käyttötavat ja niille asetetut rajoitteet on myös tällöin huomioitava.

Kevyiden kyselyrajapintojen PP51-PP53 ja PP57 käyttö ei ole sallittua yksityisten toimijoiden yhteisliittymistilanteissa (isäntä-vuokralainen). Rajaus on tehty, koska kaikissa sanomissa ei välitetä tarpeeksi tietoa, jotta voitaisiin yksilöidä liittyjä. Lisäksi pysyvä osoitteistokytkentä ja yhteisliittymismalli ovat eri liittymismalleja, joten niitä ei voi käyttää samanaikaisesti.

Pysyvä osoitteistokytkentä on poistuva liittymismalli, jota ei käytetä enää uusissa käyttöönotoissa.

Kevyttä kyselyrajapintaa PP59 voidaan käyttää palvelutapahtuman tarkastamiseen yksityisten toimijoiden yhteisliittymistilanteissa (isäntä-vuokralainen). Pysyvän osoitteistokytkennän liittymismallia ei sallita tämän kyselyrajapinnan käytössä.

## Dokumentissa käytetyt käsitteet

Käsite ”aktiivinen palvelutapahtuma” on kevyiden rajapintojen osalta haasteellinen. Kevyiden rajapintojen ensimmäisten versioiden aikaan aktiivinen palvelutapahtuma tarkoitti kevyiden rajapintojen määrittelyissä palvelutapahtumaa, johon voidaan liittää hoitoasiakirjoja. Aktiivisella palvelutapahtumalla ei ollut käyttötarkoitusta, että se olisi tarkoittanut palvelutapahtuman kelvollisuutta todentamaan hakutilanteessa hoitosuhdetta. Myöhemmissä vaiheissa muissa kansallisissa määrittelyissä kuitenkin otettiin aktiivinen palvelutapahtuma käsite käyttöön merkitsemään palvelutapahtumaa, jota voidaan käyttää hoitosuhteen todentamiseen hakutilanteessa. Kevyiden rajapintojen määrittelyn näkökulmasta tämä on ollut haastavaa ja määrittelyihin on päätynyt käsite aktiivinen molemmissa merkityksissä (PP54 ja PP55 vs. PP57 ja PP59). Alla on kuvattu nyt tarkemmin mitä käsitteellä aktiivinen tarkoitetaan tässä dokumentissa kuvatuissa palvelupyynnöissä ja nämä huomiot on viety myös kunkin palvelupyynnön tarkempiin määrityksiin.

##### Voimassa oleva palvelutapahtuma

Voimassa olevalla palvelutapahtumalla tarkoitetaan tässä dokumentissa palvelutapahtumaa, jota voidaan käyttää hakutilanteessa hoitosuhteen todentamiseen.

Palvelutapahtuma-asiakirja hyväksytään voimassa olevaksi, jos

1. Palvelutapahtumalla on päättymispäivä ja palvelutapahtuman päättymisestä on enintään 3 kk
2. Jos palvelutapahtumalla ei ole päättymispäivää, palvelutapahtuma hyväksytään voimassa olevaksi, jos jokin seuraavista ehdoista täyttyy:

* Palvelutapahtuman alkamispäivästä on enintään 3 kk
* Palvelutapahtuman alkamispäivään on enintään 14 vuorokautta
* Palvelutapahtuman viimeisimmän version arkistoinnista on enintään 3 kk
* Palvelutapahtumaan on liitetty voimassa oleva hoitoasiakirjan 1. versio viimeisten 3 kuukauden aikana

##### Aktiivinen palvelutapahtuma

Aktiivisella palvelutapahtumalla tarkoitetaan tässä dokumentissa palvelutapahtumaa, johon voidaan liittää hoitoasiakirjoja. Palvelutapahtumaan voidaan liittää hoitoasiakirjoja, vaikka palvelutapahtuma ei ole voimassa, esim. korjaus/jälkimerkintä yli 3 kuukautta palvelutapahtuman päättymisen jälkeen.

## Kyselyiden käyttötarkoitukset

|  |  |
| --- | --- |
| PP51 | Järjestelmän käynnistämä kysely, jolla potilastietojärjestelmä tai erillisjärjestelmä voi tarkistaa, saako potilaan tietoja luovuttaa toiselle rekisterinpitäjälle. |
| PP52 | Ammattihenkilön käynnistämä kysely, jolla potilastietojärjestelmä tai erillisjärjestelmä voi hakea potilaan antamat luovutusten hallintaan liittyvät tiedot: informoinnit, luovutusluvan, sallitaanko kieltojen ohitus hätähaun yhteydessä sekä potilaan antamat kysyvää organisaatiota koskevat kiellot. |
| PP53 | Järjestelmän käynnistämä kysely, jolla potilastietojärjestelmä tai erillisjärjestelmä voi hakea potilaan antamat luovutusten hallintaan liittyvät tiedot: informoinnit, luovutusluvan, sallitaanko kieltojen ohitus hätähaun yhteydessä sekä potilaan antamat kaikkia palvelunantajia, palvelunantajien rekistereitä tai palvelutapahtumia koskevat kiellot. |
| PP54 | Potilastietojärjestelmä tai erillisjärjestelmä voi hakea kyselyllä omasta rekisteristään potilaan palvelutapahtumat, joihin on mahdollista liittää hoitoasiakirjoja.  Huom. Kysely palauttaa myös palvelutapahtumia, jotka eivät ole voimassa. Kyselyn palauttamista palvelutapahtumista ei voi suoraan päätellä, ovatko ne voimassa vai eivät. Jos kyselyn palauttamia palvelutapahtumia aiotaan käyttää hoitosuhteen todentamiseen hakutilanteessa, palvelutapahtuman voimassaolo pitää varmistaa erikseen. Tämä varmistus on tietyissä tapauksissa mahdollinen jo PP54:n palauttaman tiedon perusteella, koska tieto palvelutapahtuman päättymisajasta sisältyy palautettavaan tietosisältöön. Lisäksi voi käyttää PP57/PP59-palvelupyyntöä. |
| PP55 | Potilastietojärjestelmä tai erillisjärjestelmä voi hakea kyselyllä palvelunjärjestäjän rekisteristä potilaan palvelutapahtumat, joihin on mahdollista liittää hoitoasiakirjoja.  Huom. Kysely palauttaa myös palvelutapahtumia, jotka eivät ole voimassa. Kyselyn palauttamista palvelutapahtumista ei voi suoraan päätellä, ovatko ne voimassa vai eivät. Jos kyselyn palauttamia palvelutapahtumia aiotaan käyttää hoitosuhteen todentamiseen hakutilanteessa, palvelutapahtuman voimassaolo pitää varmistaa erikseen. Tämä varmistus on tietyissä tapauksissa mahdollinen jo PP55:n palauttaman tiedon perusteella, koska tieto palvelutapahtuman päättymisajasta sisältyy palautettavaan tietosisältöön. Lisäksi voi käyttää PP57/PP59-palvelupyyntöä. |
| PP56 | Potilastietojärjestelmä tai erillisjärjestelmä voi kyselyllä hakea potilaan kaikkien palvelunantajien palvelutapahtumien kuvailutiedot luovutuskieltojen ylläpitoa varten. |
| PP57 | 1. Potilastietojärjestelmä tai erillisjärjestelmä voi tarkistaa asiakirjojen liittämiseksi palvelutapahtumaan, löytyykö palvelutapahtuma Potilastiedon arkistosta. 2. Potilastietojärjestelmä tai erillisjärjestelmä voi tarkistaa, voiko palvelutapahtumaa käyttää hoitosuhteen todentamiseen hakutilanteessa. |
| PP59 | 1. Potilastietojärjestelmä tai erillisjärjestelmä voi tarkistaa asiakirjojen liittämiseksi palvelutapahtumaan, löytyykö palvelutapahtuma Potilastiedon arkistosta. 2. Potilastietojärjestelmä tai erillisjärjestelmä voi tarkistaa, voiko palvelutapahtumaa käyttää hoitosuhteen todentamiseen hakutilanteessa.   Toiminnallisesti kuten PP57. Erot PP57-palvelupyynnön käyttöön verrattuna:   * Käyttö sallittu myös yksityisten toimijoiden yhteisliittymistilanteissa (isäntä-vuokralainen). * Käyttöä ei sallita pysyvän osoitteistokytkennän liittymismallin yhteydessä |

## Asiakastietolain muutosten vaikutus kyselyrajapintoihin

Muutokset lakiin Sosiaali- ja terveydenhuollon asiakastietojen sähköinen käsittely (asiakastietolaki,voimaan 2021), jotka vaikuttavat tietojen luovutuksen perusteisiin on kuvattu dokumentissa [Luovutustenhallinnan yleiskuvaus](https://www.kanta.fi/documents/20143/1659377/Asiakas-+ja+potilastietojen+luovutustenhallinnan+yleiskuvaus+25082021.pdf/51b93fa7-4cc1-e495-9328-d6ab8cb8e2e3?t=1629884640597).

Lain voimaantulon jälkeen on siirtymäaika, jolloin

* Potilaan informointiasiakirja (INFO) ja Kanta-informointiasiakirja (KINFO) toimivat rinnakkain, kunnes Potilaan informointiasiakirja (INFO) poistetaan käytöstä
* Laajan luovutuskiellon (LKIE) arkistointi ja haku eivät ole mahdollisia

Luovutuslupapyyntö PP51 (järjestelmä)

* + - Mikäli potilaalle on arkistoitu Potilastiedon arkistoon Kanta-informointiasiakirja (KINFO), arkisto käyttää luovutusluvan tarkastuksessa sitä. Potilaan informointiasiakirja (INFO) huomioidaan vain, jos Kanta-informointiasiakirjaa (KINFO) ei ole arkistoitu.
    - Ei muutoksia pyyntö- eikä vastaussanomaan

Luovutustietojen kysely PP52 (ammattihlö) ja PP53 (järjestelmä) voidaan toistaiseksi tehdä nykyisin käytössä olevilla pyyntö- ja vastaussanomien versioilla.

Pyyntösanoman skeeman nimiavaruus määrittää vastaussanoman rakenteen.

* Luovutustietojen kysely nykyisin käytössä olevalla pyyntösanoman versiolla:
  + Ei muutoksia pyyntö- eikä vastaussanomaan (pyyntösanomassa skeeman nimiavaruus ennallaan eli vuoden 2014 nimiavaruus)
  + Kysely palauttaa:
    - Jos potilaalle on arkistoitu Kanta-informointiasiakirja (KINFO), kysely palauttaa vastaussanoman informointi-tiedoissa, että potilas on saanut
      * informoinnin kansallisesta arkistosta
      * informoinnin kaikista sairaanhoitopiirien yhteisrekistereistä
      * informoinnin KanTa-reseptikeskuksesta
    - Jos potilaalle ei ole arkistoitu Kanta-informointiasiakirjaa (KINFO) ja potilaalle on arkistoitu Potilaan informointiasiakirja (INFO), kysely palauttaa informointitiedot INFO-lomakkeella annettujen tietojen mukaisesti
  + Kuvattu luvussa 3
* Luovutustietojen kysely uudella pyyntösanoman versiolla:
  + Pyyntösanoman skeeman nimiavaruudeksi vuoden 2021 nimiavaruus
  + Vastaussanoman rakenne muuttuu
  + Kysely palauttaa:
    - Jos potilaalle on arkistoitu Kanta-informointiasiakirja (KINFO), kysely palauttaa Kanta-informoinnin tiedot vastaussanoman kantainformointi-tiedoissa
    - Jos potilaalle ei ole arkistoitu Kanta-informointiasiakirjaa (KINFO), mutta potilaalle on arkistoitu Potilaan informointiasiakirja (INFO), kysely palauttaa informointitiedot INFO-lomakkeella annettujen tietojen mukaisesti vastaussanoman informointi-tiedoissa
  + Kuvattu luvussa 4

Luvussa 4 kuvattujen pyyntö- ja vastaussanomien versiot tulee ottaa käyttöön viimeistään silloin, kun laajan luovutuskiellon (LKIE) arkistointi ja haku ovat mahdollisia. Laaja luovutuskielto -lomakkeen arkistointi ja haku otetaan käyttöön lain voimaantulon jälkeen erikseen ilmoitettuna ajankohtana.

## Skeemat ja esimerkkisanomat

Alla listaus kevyiden kyselyrajapintojen käyttämistä skeemoista ja paketista löytyvistä esimerkkisanomista:

|  |  |  |
| --- | --- | --- |
| **Palvelu- pyyntö** | **Skeema ja esimerkkisanomat** | **Lisätietoja** |
| PP51 | Skeeman nimiavaruus: http://www.kanta.fi/skeemat/ws/luovutuslupaRequest/2014/04/31  Pyyntösanoman skeema: luovutuslupaReq.xsd  Vastaussanoman skeema: luovutuslupaResp.xsd  Pyyntösanoman esimerkki: ESIM\_luovutuslupaReq.xml  Vastaussanoman esimerkki: ESIM\_luovutuslupaResp.xml |  |
| PP52  PP53 | Skeeman nimiavaruus: http://www.kanta.fi/skeemat/ws/luovutustiedotRequest/2014/04/31  Pyyntösanoman skeema: luovutustiedotReq.xsd  Vastaussanoman skeema: luovutustiedotResp.xsd  Pyyntösanoman esimerkki: ESIM\_luovutustiedotReq.xml  Vastaussanoman esimerkki: ESIM\_luovutustiedotResp.xml | Skeema käytössä toistaiseksi. Vastaussanoman skeema ei sisällä:   * Kanta-informoinnin versiotietoa * laajaa luovutuskieltoa (LKIE). |
| PP52  PP53 | Skeeman nimiavaruus: http://www.kanta.fi/skeemat/ws/luovutustiedotRequest/2021/11/01  Pyyntösanoman skeema: luovutustiedotReq2.xsd  Vastaussanoman skeema: luovutustiedotResp2.xsd  Pyyntösanoman esimerkki: ESIM\_luovutustiedotReq\_20210401.xml  Vastaussanoman esimerkki: ESIM\_luovutustiedotResp\_20210401.xml |  |
| PP57 | Skeeman nimiavaruus: http://www.kanta.fi/skeemat/ws/palvelutapahtumakyselyRequest/2014/04/31  Pyyntösanoman skeema: palvelutapahtumakyselyReq.xsd  Vastaussanoman skeema: palvelutapahtumakyselyResp.xsd  Pyyntösanoman esimerkki: ESIM\_palvelutapahtumakyselyReq.xml  Vastaussanoman esimerkki: ESIM\_palvelutapahtumakyselyResp.xml |  |
|  |  |  |
| PP54  PP55  PP56 | Kts. HL7 V3 Medical –rajapintatoteutus  Kts. Esimerkit Potilastiedon arkiston esimerkkisanomista |  |

# Luovutuslupapyyntö PP51 (järjestelmä)

## Liiketoimintalogiikan kuvaus (haku - vastaus)

Luovutuslupapyyntö palauttaa palvelupyynnön lähettäneelle potilastietojärjestelmälle tai erillisjärjestelmälle tiedonhallintapalvelun päättelemän tiedon siitä, saako järjestelmä luovuttaa määriteltyjä potilaan tietoja vai ei. Luovutuslupapyyntö voidaan rajata palvelutapahtuman tai palvelunantajan perusteella. On huomioitava, että palvelu ei yksityiskohtaisesti kerro luovutustenhallintaan vaikuttavien tietojen (kieltojen, informointien ym.) olemassaolosta vaan ainoastaan kulloinkin sovellettavan säännöstön perusteella sen, että onko luovutus sallittu vai ei. Luovutuslupapyyntö ottaa huomioon informoinnit, luovutusluvan ja kiellot sekä optiona hoitokontekstin palvelutapahtuman perusteella tapahtuvan asiallisen yhteyden päättelyn. Luovutuslupapyyntö toimii kieltojen huomioimisen osalta myös rekisterinpitäjän muutostilanteissa, kun pyyntöparametreina välitetään palvelutapahtumat.

Luovutuslupapyyntö on järjestelmän tekemä kysely, eikä sen tulosta näytetä ammattihenkilölle. Palvelu ei vaadi palvelupyynnön lähettäjän hoitosuhteen todentamista.

Potilas on yksilöitävä virallisella henkilötunnuksella.

## Tietosisältö

Tässä luvussa kuvataan pyyntö- ja vastaussanoman rakenne.

Sanomaskeemat ja WSDL-rajapinnan kuvaus on julkaistu erillisinä tiedostoina tämän dokumentin rinnalla.

### Pyyntösanoman rakenne



**Huom.** luovutuslupaReq**.**luovutuksenKontekstitiedot.hoitokonteksti.rekisterinTarkenne-tiedosta puuttui versioon 1.0.53 asti mahdollisuus antaa rekisterintarkenteena henkilötunnus. Tämän vuoksi luovutuksenKontekstitiedot.hoitokonteksti elementin alle tehtiin rekisterintarkennetta varten choice-rakenne (ks. rakennekuva yllä).

Choice-rakenteeseen lisättiin taaksepäin-yhteensopivuuden vuoksi aiempi luovutuslupaReq.luovutuksenKontekstiedot.hoitokonteksti.rekisterintarkenne elementti muuttumattomana (näin aiemman skeeman mukainen toteutus toimii kuten ennen). Tämän lisäksi choice-rakenteeseen lisättiin uusi elementti rekTark, jossa on mahdollista antaa erikseen root ja extension. Tätä rekTark elementtiä voidaan näin käyttää myös henkilötunnuksen välittämiseen. Elementin rekTark attribuutti root on pakollinen ja extension vapaaehtoinen, näin elementtiä rekTark voi käyttää myös y-tunnuksen välittämiseen pelkässä root-muodossa (rekisterinTarkenne.ytun sijaan).

### Vastaussanoman rakenne



**Huom.** pyyntösanomaa vastaava rekisterintarkenne tarkennus on tehty myös vastaussanoman rakenteeseen luovutuslupaResp.luovutuksenKontekstitiedot.hoitokonteksti (ks. rakennekuva yllä).

## Pääsynhallinta

Pääsynhallinta perustuu muun Kanta-sanomaliikenteen mukaisesti liityntäpisteeseen, Kanta-osoitteistoon ilmoitettuihin tietoihin sekä sanomalla välitettäviin organisaatiotietoihin. Pyyntösanomalla tiedot välitetään palvelupyynnön tiedoissa XML-elementeissä ”liittyja” (organisatorinen taho, jonka nimissä kysely Kanta-palveluun tehdään) sekä ”palveluntuottaja” (organisatorinen taho, joka tarvitsee ko. tietoa luovutusluvan päättelyyn).

### Normaalitilanne

Mikäli liittyjä on sama taho kuin palveluntuottaja asetetaan sekä liittyja-elementtiin että palveluntuottaja-elementtiin sama tieto.

### Pysyvä osoitteistokytkentä

Erillisjärjestelmän edustaessa eri organisaatiota kuin liittyjätaho sen oikeus toimia Kanta-pääsynhallinnan näkökulmasta liittyjän nimissä edellyttää ydinjärjestelmästä (=palvelutapahtumasta) vastaavan ja erillisjärjestelmästä (=esimerkiksi laboratoriotutkimuksista) vastaavan organisaation keskinäistä sopimusta "pysyvästä" osoitteistokytkennästä tai ostopalveluvaltuutusta. Osoitteistokytkentään pohjautuva malli lienee tyypillisempi tapaus erillisjärjestelmäliitoksissa.

Tieto pysyvästä osoitteistokytkennästä liittyjän ja palveluntuottajan välillä tallennetaan Kanta-osoitteistoon. Palvelupyyntöön käytettävä palveluntuottajan (erillisjärjestelmästä vastaava organisaatio) liityntäpiste kytketään Kanta-osoitteistossa liittyjään (ydinjärjestelmästä vastaava organisaatio) ja kysely tehdään liittyjän nimissä. Vastaavalla tavalla voidaan ajatella, että kytkennässä liittyjän liityntäpiste annetaan palveluntuottajan käyttöön. Oleellista on, että liityntäpiste – liittyjä –suhde on palveluntuottajan yksilöivä jolloin 1) käyttöoikeudet tälle kombinaatiolle voidaan määritellä liittyjän toimesta palveluntuottajakohtaisesti ja 2) tähän palveluntuottajaan liittyvä liikenne on eroteltavissa liittyjän omasta Kanta-liikenteestä. Tässä mallissa liittyja-elementtiin asetetaan aina se taho, joka on ilmoitettu Kanta-liittyjäksi ja palveluntuottaja-elementtiin asetetaan aina se taho, joka käyttää tietoa palvelutapahtuman toteuttamiseksi. Rekisterinpitäjäksi asetetaan palvelunjärjestäjän eli Kanta-liittyjäksi ilmoitetun organisaation rekisterinpitäjätieto.

Ostopalveluvaltuutus toimii vastaavalla tavalla kuin muissakin Kanta-palveluissa eli ostopalveluvaltuutuksella voidaan antaa palveluntuottajalle rajattu oikeus toimia palvelunjärjestäjän roolissa Kanta-palveluun päin.

## Käsittelysäännöt

Sanomalla voidaan ilmoittaa luovutuslupapyynnön koskevan joko yhteisrekisteriä tai kansallista rekisteriä. Jos sanomalla ei ole luovutussääntöä, arkistopalvelu käsittelee luovutuslupapyynnön kansallisen rekisterin luovutussäännön mukaisesti.

Vastaussanomalla saaLuov-attribuutit voivat saada arvon "true", "false" tai "NA". Arvon "NA" palauttaminen tarkoittaa, että tietoa ei pysty antamaan esim. siitä syystä että palvelutapahtumaa, jonka luovutusoikeutta tutkitaan, ei löydy Potilastiedon arkistosta tai palvelutapahtuma ei ole kyseisen potilaan palvelutapahtuma.

### luovutussääntö = "YR" eli yhteisrekisteri

* tarkistetaan, löytyykö henkilötunnukselle Kanta-informointiasiakirja (KINFO)
* jos Kanta-informointiasiakirjaa (KINFO) ei löydy, tarkistetaan Potilaan informointiasiakirjalta (INFO), löytyykö henkilötunnukselle informointitieto siitä yhteisrekisteristä/sairaanhoitopiiristä, johon luovutuksen saaja kuuluu (saajan tiedot löytyvät luovutuksenKontekstitiedot-rakenteesta)
  + jos ei löydy: palautetaan kaikille parametreille saaLuov = "false", ellei kyseessä ole hätähaku, jolloin jatketaan käsittelyä
  + huom! Potilaan informointi-asiakirjalta (INFO) ei huomioida ’KanTa-eArkisto informointi’ – tietoa, ainoastaan informointi sairaanhoitopiirin yhteisrekisteristä, kun luovutussääntö = YR
* tarkistetaan luovutuksen saajan hoitokontekstin palvelutapahtuma, mikäli sellainen on annettu (oletus: hoitokonteksti on tarkistettu alueellisesti tai muulla tavalla, tarkistetaan tämän palvelupyynnön yhteydessä vain jos palvelutapahtuma-tieto on annettu luovutuksenKontekstitiedot-rakenteessa)
  + luovutuksen saajan hoitokontekstin palvelutapahtuma tarkistetaan samalla periaatteella kuin luovutushaussa
  + palvelutapahtumaa ei löydy luovutuksen saajan rekisteristä hakukriteerinä käytetylle potilaalle: palautetaan kaikille parametreille saaLuov = ”false”
  + huom! ei tällaisenaan huomioi ostopalveluna järjestäjän rekisteriin muodostettua palvelutapahtumaa
  + huomioidaan myös hoitosuhteen muodostumissäännöt eli aikarajaukset joiden puitteissa palvelutapahtumaa saa käyttää hoitosuhteen todentamiseen
* sairaanhoitopiirin oman työterveyshuollon rekisterit sekä näissä rekistereissä olevat palvelutapahtumat: palautetaan kaikille parametreille SaaLuov = "false"
* yhteisrekisterin ulkopuoliset palvelunantajat, niiden rekisterit sekä näissä rekistereissä olevat palvelutapahtumat: palautetaan kaikille parametreille SaaLuov = "false"
* tarkistetaan, onko potilaalla laaja luovutuskielto voimassa
  + jos potilaalla on laaja luovutuskielto voimassa, palautetaan kaikille parametreille SaaLuov = "false"
  + otetaan huomioon mahdollinen hätähaku, joka saattaa lieventää kieltojen vaikuttavuutta
* tarkistetaan palvelunantajatasoiset kiellot, jos potilaalla ei ole laajaa luovutuskieltoa voimassa
  + verrataan kieltoja pyyntöparametrina oleviin tietoihin ja merkataan niiden mukaisesti palautettavaan tietosisältöön saaLuov-parametrin arvo true/false
  + otetaan huomioon mahdollinen hätähaku, joka saattaa lieventää kieltojen vaikuttavuutta
* tarkistetaan rekisteritasoiset kiellot, jos potilaalla ei ole laajaa luovutuskieltoa voimassa
  + mikäli haussa olevilla palvelunantajilla on rekistereitä, jotka eivät rajaudu jo palvelunantajakohtaisten kieltojen perusteella, niin
    - verrataan kieltoja pyyntöparametrina oleviin palvelunantajatietoihin ja merkataan niiden mukaisesti palautettavaan tietosisältöön saaLuov-parametrin arvo true/false
    - otetaan huomioon mahdollinen hätähaku, joka saattaa lieventää kieltojen vaikuttavuutta
* tarkistetaan palvelutapahtumakohtaiset kiellot, jos potilaalla ei ole laajaa luovutuskieltoa voimassa
  + mikäli haussa on palvelutapahtumia, joita ei ole rajattu mahdollisesti jo em. kielloilla pois luovutettavista, niin
    - verrataan kieltoja pyyntöparametrina oleviin tietoihin ja merkataan niiden mukaisesti palautettavaan tietosisältöön saaLuov-parametrin arvo true/false
    - otetaan huomioon mahdollinen hätähaku, joka saattaa lieventää kieltojen vaikuttavuutta
* palautetaan vastaus (true/false per kysytty entiteetti) ja lokitetaan luovutuksenhallinnan tietojen luovutuspyyntö luovutuslokiin

Havainnekuva: yhteisrekisteriä koskeva luovutuslupapyyntö



### luovutussääntö = ”KA” eli kansallinen rekisteri

* tarkistetaan, löytyykö henkilötunnukselle Kanta-informointiasiakirja (KINFO)
* jos Kanta-informointiasiakirjaa (KINFO) ei löydy, tarkistetaan Potilaan informointiasiakirjalta (INFO), löytyykö henkilötunnukselle informointitieto kansallisesta arkistosta
* tarkistetaan, löytyykö henkilötunnukselle luovutuslupa
  + jos ei löydy: palautetaan kaikille parametreille saaLuov = "false" ellei kyseessä ole hätähaku, jolloin jatketaan käsittelyä
* tarkistetaan luovutuksen saajan hoitokontekstin palvelutapahtuma, mikäli sellainen on annettu (oletus: hoitokonteksti tarkistetaan alueellisesti tai muulla tavalla, tarkistetaan tämän palvelupyynnön yhteydessä vain jos palvelutapahtuma-tieto on annettu luovutuksenKontekstitiedot-rakenteessa)
  + luovutuksen saajan hoitokontekstin palvelutapahtuma tarkistetaan samalla periaatteella kuin luovutushaussa
  + palvelutapahtumaa ei löydy luovutusta pyytävän tahon rekisteristä hakukriteerinä käytetylle potilaalle: palautetaan kaikille parametreille saaLuov = ”false”
  + huom! ei tällaisenaan huomioi ostopalveluna järjestäjän rekisteriin muodostettua palvelutapahtumaa
  + huomioidaan myös hoitosuhteen muodostumissäännöt eli aikarajaukset joiden puitteissa palvelutapahtumaa saa käyttää hoitosuhteen todentamiseen
* tarkistetaan, onko potilaalla laaja luovutuskielto voimassa
  + jos potilaalla on laaja luovutuskielto voimassa, palautetaan kaikille parametreille SaaLuov = "false"
  + otetaan huomioon mahdollinen hätähaku, joka saattaa lieventää kieltojen vaikuttavuutta
* tarkistetaan palvelunantajatasoiset kiellot, jos potilaalla ei ole laajaa luovutuskieltoa voimassa
  + verrataan kieltoja pyyntöparametrina oleviin palvelunantajatietoihin ja merkataan niiden mukaisesti palautettavaan tietosisältöön saaLuov-parametrin arvo true/false
  + otetaan huomioon mahdollinen hätähaku, joka saattaa lieventää kieltojen vaikuttavuutta
* tarkistetaan rekisteritasoiset kiellot, jos potilaalla ei ole laajaa luovutuskieltoa voimassa
  + mikäli haussa olevilla palvelunantajilla on rekistereitä, jotka eivät rajaudu jo palvelunantajakohtaisten kieltojen perusteella, niin
    - verrataan kieltoja pyyntöparametrina oleviin tietoihin ja merkataan niiden mukaisesti palautettavaan tietosisältöön saaLuov-parametrin arvo true/false
    - otetaan huomioon mahdollinen hätähaku, joka saattaa lieventää kieltojen vaikuttavuutta
* tarkistetaan palvelutapahtumakohtaiset kiellot, jos potilaalla ei ole laajaa luovutuskieltoa voimassa
  + mikäli haussa on palvelutapahtumia, joita ei ole rajattu mahdollisesti jo em. kielloilla pois luovutettavista, niin
    - verrataan kieltoja pyyntöparametrina oleviin tietoihin ja merkataan niiden mukaisesti palautettavaan tietosisältöön saaLuov-parametrin arvo true/false
    - otetaan huomioon mahdollinen hätähaku, joka saattaa lieventää kieltojen vaikuttavuutta
* palautetaan vastaus (true/false per kysytty entiteetti) ja lokitetaan luovutuksenhallinnan tietojen luovutus pyyntö luovutuslokiin

# Luovutustietojen kysely PP52 (ammattihlö) ja PP53 (järjestelmä) 2014 pyyntösanoman versiolla

Tässä luvussa kuvataan luovutustietojen kysely vuoden 2014 pyyntösanoman versiolla. Kysely vuoden 2014 pyyntösanoman versiolla on käytettävissä uuden asiakastietolain voimaantulon jälkeisen siirtymäajan.

## Liiketoimintalogiikan kuvaus (haku - vastaus)

Luovutustietojen kysely palauttaa potilastietojärjestelmälle tai erillisjärjestelmälle tiedon siitä, mitkä luovutusten hallintaan liittyvät tiedot potilas on antanut. PP52 kyselyssä kieltojen osalta palautetaan vain kysyvää organisaatiota koskevat kiellot. PP53 kyselyssä palautetaan kaikki kiellot. Luovutustietojen kysely voi olla joko ammattihenkilön tai järjestelmän tekemä kysely. Kun kysely on ammattihenkilön tekemä (PP52) myös lokille tallennetaan ammattihenkilön tiedot. Kun kyseessä on järjestelmähaku (PP53), lokille ei tallenneta ammattihenkilön tietoja. Järjestelmähakua saa käyttää vain näkymärajauksissa ja tällöin itse tahdonilmaisuja ei saa näyttää ammattihenkilölle.

Potilas on yksilöitävä virallisella henkilötunnuksella.

## Tietosisältö

Tässä luvussa kuvataan pyyntö- ja vastaussanoman rakenne.

Sanomaskeemat ja WSDL-rajapinnan kuvaus on julkaistu erillisinä tiedostoina tämän dokumentin rinnalla.

Pyyntösanoman skeeman nimiavaruus:

<luovutustiedotReq xmlns="http://www.kanta.fi/skeemat/ws/luovutuslupaRequest/2014/04/31">

### Pyyntösanoman rakenne

****

### Vastaussanoman rakenne

****

## Pääsynhallinta

Pääsynhallinta perustuu muun Kanta-sanomaliikenteen mukaisesti liityntäpisteeseen, Kanta-osoitteistoon ilmoitettuihin tietoihin sekä sanomalla välitettäviin organisaatiotietoihin. Pyyntösanomalla tiedot välitetään palvelupyynnön tiedoissa XML-elementeissä ”liittyja” (organisatorinen taho, jonka nimissä kysely Kanta-palveluun tehdään) sekä ”palveluntuottaja” (organisatorinen taho, joka tarvitsee ko. tietoa luovutusluvan päättelyyn).

### Normaalitilanne

Mikäli liittyjä on sama taho kuin palveluntuottaja, asetetaan sekä liittyja-elementtiin että palveluntuottaja-elementtiin sama tieto. PP53:n osalta normaalitilanteeksi luetaan myös aluejärjestelmää/yhteisrekisteriä varten luovutusten hallintaan liittyvien tietojen hakeminen. Tällä vältetään esimerkiksi tilanne, ettei jokaisen aluejärjestelmään liittyneen organisaation tarvitse hakea samoja tietoja erikseen näkymärajauksia varten. Tällöin liittyjänä sekä palvelutuottajana on aluejärjestelmästä vastaava organisatorinen taho. Tässä yhteydessä on huomattava, että Kanta-palvelujen luovutuslokin näkökulmasta tietojen saaja on aina kyseinen aluejärjestelmästä vastaava taho. Täten kyseinen organisatorinen taho on itse vastuussa lokituksesta, miten luovutusten hallintaan saatuja tietoja on aluejärjestelmässä käytetty.

### Pysyvä osoitteistokytkentä

Erillisjärjestelmän edustaessa eri organisaatiota kuin liittyjätaho sen oikeus toimia Kanta-pääsynhallinnan näkökulmasta liittyjän nimissä edellyttää ydinjärjestelmästä (=palvelutapahtumasta) vastaavan ja erillisjärjestelmästä (=esimerkiksi laboratoriotutkimuksista) vastaavan organisaation keskinäistä sopimusta "pysyvästä" osoitteistokytkennästä tai ostopalveluvaltuutusta. Osoitteistokytkentään pohjautuva malli lienee tyypillisempi tapaus erillisjärjestelmäliitoksissa.

Tieto pysyvästä osoitteistokytkennästä liittyjän ja palveluntuottajan välillä tallennetaan Kanta-osoitteistoon. Palvelupyyntöön käytettävä palveluntuottajan (erillisjärjestelmästä vastaava organisaatio) liityntäpiste kytketään Kanta-osoitteistossa liittyjään (ydinjärjestelmästä vastaava organisaatio) ja kysely tehdään liittyjän nimissä. Vastaavalla tavalla voidaan ajatella, että kytkennässä liittyjän liityntäpiste annetaan palveluntuottajan käyttöön. Oleellista on, että liityntäpiste – liittyjä –suhde on palveluntuottajan yksilöivä jolloin 1) käyttöoikeudet tälle kombinaatiolle voidaan määritellä liittyjän toimesta palveluntuottajakohtaisesti ja 2) tähän palveluntuottajaan liittyvä liikenne on eroteltavissa liittyjän omasta Kanta-liikenteestä. Tässä mallissa liittyja-elementtiin asetetaan aina se taho, joka on ilmoitettu Kanta-liittyjäksi ja palveluntuottaja-elementtiin asetetaan aina se taho, joka käyttää tietoa palvelutapahtuman toteuttamiseksi. Rekisterinpitäjäksi asetetaan palvelunjärjestäjän eli Kanta-liittyjäksi ilmoitetun organisaation rekisterinpitäjätieto.

Ostopalveluvaltuutus toimii vastaavalla tavalla kuin muissakin Kanta-palveluissa eli ostopalveluvaltuutuksella voidaan antaa palveluntuottajalle rajattu oikeus toimia palvelunjärjestäjän roolissa Kanta-palveluun päin.

### Ammattihenkilön ilmoittaminen

PP52 vaatii lisäksi ammattihenkilön tunnisteen ilmoittamista palvelupyynnön yhteydessä.

## Käsittelysäännöt

* palautetaan hakukriteerinä käytetyn potilaan luovutusten hallintaan liittyvät tiedot
  + informoinnit
  + luovutuslupa
  + tieto hätähaun kieltojen ohituksesta
  + voimassa olevat kiellot
    - kyseisen palvelunantajaan, palvelunantajan rekistereihin tai palvelutapahtumiin kohdistuen (PP52) LT1
    - kaikkiin palvelunantajiin, palvelunantajien rekistereihin tai palvelutapahtumiin kohdistuen (PP53)
* palautetaan vastaus ja lokitetaan kysely luovutuslokiin

## Lisätiedot

LT1 Huomioitava rekisterinpitäjän muutostilanteissa, että PP52-kysely palauttaa vain kysyvää organisaatiota koskevat kiellot. Kysely ei palauta kieltoja, jotka potilas on asettanut organisaatioille, jotka on kieltojen asettamisen jälkeen liitetty kysyvään organisaatioon.

# Luovutustietojen kysely PP52 (ammattihlö) ja PP53 (järjestelmä) 2021 pyyntösanoman versiolla

Tässä luvussa kuvataan luovutustietojen kysely vuoden 2021 pyyntösanoman versiolla. Kysely vuoden 2021 pyyntösanoman versiolla on käytettävissä uuden asiakastietolain voimaantulon jälkeen.

## Liiketoimintalogiikan kuvaus (haku - vastaus)

Luovutustietojen kysely palauttaa potilastietojärjestelmälle tai erillisjärjestelmälle tiedon siitä, mitkä luovutusten hallintaan liittyvät tiedot potilas on antanut.

PP52 kyselyssä kieltojen osalta palautetaan vain kysyvää organisaatiota koskevat palvelutapahtuma-, palvelunantaja- ja rekisterikohtaiset kiellot. PP53 kyselyssä palautetaan kaikkia organisaatiota koskevat palvelutapahtuma-, palvelunantaja- ja rekisterikohtaiset kiellot. Lisäksi kummassakin kyselyssä palautetaan laaja luovutuskielto –tieto, mikäli laaja luovutuskielto on Potilastiedon arkistoon arkistoitu.

Luovutustietojen kysely voi olla joko ammattihenkilön tai järjestelmän tekemä kysely. Kun kysely on ammattihenkilön tekemä (PP52) myös lokille tallennetaan ammattihenkilön tiedot. Kun kyseessä on järjestelmähaku (PP53), lokille ei tallenneta ammattihenkilön tietoja. Järjestelmähakua saa käyttää vain järjestelmän sisäiseen käyttöön, ja tällöin itse tahdonilmaisuja ei saa näyttää ammattihenkilölle.

Potilas on yksilöitävä virallisella henkilötunnuksella.

## Tietosisältö

Tässä luvussa kuvataan pyyntö- ja vastaussanoman rakenne.

Sanomaskeemat ja WSDL-rajapinnan kuvaus on julkaistu erillisinä tiedostoina tämän dokumentin rinnalla.

Pyyntösanoman skeeman nimiavaruus:


<luovutustiedotReq xmlns="http://www.kanta.fi/skeemat/ws/luovutuslupaRequest/2021/11/01">

Pyyntösanoman skeeman nimiavaruuden perusteella palautetaan vuonna 2021 voimaan astuvan asiakastietolain mukaiset luovutuksen hallintaan liittyvät tiedot. Siirtymäaikana palautetaan lisäksi vanhan asiakastietolain mukainen informointi.

### Pyyntösanoman rakenne

****

### Vastaussanoman rakenne

****

****

## Pääsynhallinta

Pääsynhallinta perustuu muun Kanta-sanomaliikenteen mukaisesti liityntäpisteeseen, Kanta-osoitteistoon ilmoitettuihin tietoihin sekä sanomalla välitettäviin organisaatiotietoihin. Pyyntösanomalla tiedot välitetään palvelupyynnön tiedoissa XML-elementeissä ”liittyja” (organisatorinen taho, jonka nimissä kysely Kanta-palveluun tehdään) sekä ”palveluntuottaja” (organisatorinen taho, joka tarvitsee ko. tietoa luovutusluvan päättelyyn).

### Normaalitilanne

Mikäli liittyjä on sama taho kuin palveluntuottaja, asetetaan sekä liittyja-elementtiin että palveluntuottaja-elementtiin sama tieto. PP53:n osalta normaalitilanteeksi luetaan myös aluejärjestelmää/yhteisrekisteriä varten luovutusten hallintaan liittyvien tietojen hakeminen. Tällä vältetään esimerkiksi tilanne, ettei jokaisen aluejärjestelmään liittyneen organisaation tarvitse hakea samoja tietoja erikseen. Tällöin liittyjänä sekä palvelutuottajana on aluejärjestelmästä vastaava organisatorinen taho. Tässä yhteydessä on huomattava, että Kanta-palvelujen luovutuslokin näkökulmasta tietojen saaja on aina kyseinen aluejärjestelmästä vastaava taho. Täten kyseinen organisatorinen taho on itse vastuussa lokituksesta, miten luovutusten hallintaan saatuja tietoja on aluejärjestelmässä käytetty.

### Pysyvä osoitteistokytkentä

Erillisjärjestelmän edustaessa eri organisaatiota kuin liittyjätaho sen oikeus toimia Kanta-pääsynhallinnan näkökulmasta liittyjän nimissä edellyttää ydinjärjestelmästä (=palvelutapahtumasta) vastaavan ja erillisjärjestelmästä (=esimerkiksi laboratoriotutkimuksista) vastaavan organisaation keskinäistä sopimusta "pysyvästä" osoitteistokytkennästä tai ostopalveluvaltuutusta. Osoitteistokytkentään pohjautuva malli lienee tyypillisempi tapaus erillisjärjestelmäliitoksissa.

Tieto pysyvästä osoitteistokytkennästä liittyjän ja palveluntuottajan välillä tallennetaan Kanta-osoitteistoon. Palvelupyyntöön käytettävä palveluntuottajan (erillisjärjestelmästä vastaava organisaatio) liityntäpiste kytketään Kanta-osoitteistossa liittyjään (ydinjärjestelmästä vastaava organisaatio) ja kysely tehdään liittyjän nimissä. Vastaavalla tavalla voidaan ajatella, että kytkennässä liittyjän liityntäpiste annetaan palveluntuottajan käyttöön. Oleellista on, että liityntäpiste – liittyjä –suhde on palveluntuottajan yksilöivä jolloin 1) käyttöoikeudet tälle kombinaatiolle voidaan määritellä liittyjän toimesta palveluntuottajakohtaisesti ja 2) tähän palveluntuottajaan liittyvä liikenne on eroteltavissa liittyjän omasta Kanta-liikenteestä. Tässä mallissa liittyja-elementtiin asetetaan aina se taho, joka on ilmoitettu Kanta-liittyjäksi ja palveluntuottaja-elementtiin asetetaan aina se taho, joka käyttää tietoa palvelutapahtuman toteuttamiseksi. Rekisterinpitäjäksi asetetaan palvelunjärjestäjän eli Kanta-liittyjäksi ilmoitetun organisaation rekisterinpitäjätieto.

Ostopalveluvaltuutus toimii vastaavalla tavalla kuin muissakin Kanta-palveluissa eli ostopalveluvaltuutuksella voidaan antaa palveluntuottajalle rajattu oikeus toimia palvelunjärjestäjän roolissa Kanta-palveluun päin.

### Ammattihenkilön ilmoittaminen

PP52 vaatii lisäksi ammattihenkilön tunnisteen ilmoittamista palvelupyynnön yhteydessä.

## Käsittelysäännöt

* palautetaan hakukriteerinä käytetyn potilaan luovutusten hallintaan liittyvät tiedot
  + Jos potilaalle on arkistoitu Kanta-informointiasiakirja (KINFO), palautetaan kantaInformointi-rakenteessa tieto potilaan saamasta informoinnista
  + Jos potilaalle ei ole arkistoitu Kanta-informointia (KINFO), mutta potilaalle on arkistoitu Potilaan informointiasiakirja (INFO), palautetaan informointirakenteessa Potilaan informointiasiakirjalla (INFO) arkistoidut tiedot
  + luovutuslupa
  + tieto hätähaun kieltojen ohituksesta
  + potilaan asettamat kiellot
    - kyseisen palvelunantajaan, palvelunantajan rekistereihin tai palvelutapahtumiin kohdistuen (PP52) LT1
    - kaikkiin palvelunantajiin, palvelunantajien rekistereihin tai palvelutapahtumiin kohdistuen (PP53)
    - laaja luovutuskielto
* palautetaan vastaus ja lokitetaan kysely luovutuslokiin

## Lisätiedot

LT1 Huomioitava rekisterinpitäjän muutostilanteissa, että PP52-kysely palauttaa vain kysyvää organisaatiota koskevat kiellot. Kysely ei palauta kieltoja, jotka potilas on asettanut organisaatioille, jotka on kieltojen asettamisen jälkeen liitetty kysyvään organisaatioon.

# Aktiivisten palvelutapahtumien hakupyyntö PP54 (oma käyttö) ja PP55 (luovutus)

Huom. tässä luvussa kuvattavat palvelupyynnöt PP54 ja PP55 noudattavat olemassa olevien Kanta-rajapintojen mukaista HL7 V3 –sanomaliikenneprotokollaa sekä HL7 V3 Medical Records –rajapintatoteutusta.

Huom. Aktiivisella palvelutapahtumalla tarkoitetaan palvelupyynnöissä PP54 ja PP55 palvelutapahtumaa, johon voidaan liittää hoitoasiakirjoja. Näin kaikki palautuvat palvelutapahtumat eivät välttämättä ole voimassa olevia palvelutapahtumia. Niitä voi käyttää hoitosuhteen todentamiseen, jos erikseen tarkistaa, onko palvelutapahtuma voimassa. Tähän on tarvittavat tiedot paluusanomassa ainakin niiden palvelutapahtumien osalta, jotka ovat päättyneet alle 3 kk sitten. Palautettavien tietojen perusteella ei voi suoraan päätellä, onko palvelutapahtuma voimassa oleva, jos palvelutapahtumalla ei ole päättymispäivää (kts. [Voimassa oleva palvelutapahtuma](#_Voimassa_oleva_palvelutapahtuma)). Jos PP54:n palauttama tieto ei riitä PT:n voimassaolon varmistamiseen, voi käyttää PP57-palvelupyyntöä.

## Liiketoimintalogiikan kuvaus (haku - vastaus)

Aktiivisten palvelutapahtumien hakupyyntö palauttaa (yhden tietyn) palvelujen antajan (tietylle potilaalle) aktiivisena olevien palvelutapahtumien kuvailutiedot (tietty rajattu kuvailutietojen joukko) pohjautuen rajausehtoihin. Palvelupyynnön tyypillinen käyttötapaus liittyy erillisjärjestelmän tuottamien tietojen kytkemiseksi palvelutapahtumiin.

Kun hakupyyntöä käyttää palvelujen antajan oma järjestelmä oman liityntäpisteen kautta, on kyseessä oma käyttö (PP54). Kun hakupyyntöä käyttää muu palvelujen tuottaja kuin palvelujen antaja itse, on kyseessä luovutus (PP55). Huomattava on, että PP54 sekä PP55 haut kohdistuvat aina vain yhteen rekisteriin. Yhdellä haulla ei ole mahdollista hakea useasta eri rekisteristä.

Hoitosuhteen todentamista ei tarvita mutta hakupyynnössä on käytettävä erityistä syytä "palvelutapahtuman selvittäminen". Luovutushaun oikeutuksen ja laajuuden tarkastaminen ohitetaan, samoin kaikki palvelutapahtumiin kohdistuvat kiellot (palvelutapahtuma-, rekisteri- ja palvelujen antaja) ohitetaan. Ohitukset perustuvat siihen, että palvelujen tuottajan tekemä haku rinnastetaan palvelujen järjestäjän omaan käyttöön. Tämä oman käytön rinnastus vaatii, että arkiston viestinvälitys tarkistaa oikeuden hakuun Kanta-osoitteistokytkennän avulla. Osoitteistokytkennässä palvelupyyntöön käytettävä muun palvelun tuottajan (erillisjärjestelmästä vastaava organisaatio) liityntäpiste kytketään Kanta-osoitteistossa palvelunantajaan (ydinjärjestelmästä vastaava organisaatio) ja kysely tehdään palvelunantajan nimissä.

Aktiivisten palvelutapahtumien hakupyynnön vastauksena palautetaan (yhden tietyn) palvelujen antajan (tietylle potilaalle) aktiivisena olevien palvelutapahtumien kuvailutiedot (tietty rajattu kuvailutietojen joukko) pohjautuen rajausehtoihin. Palautettavat palvelutapahtumat ovat sellaisia, jotka ovat päättyneet tai alkaneet hakukriteerien sisällä, myös sellaiset jotka ovat alkaneet hakukriteerien ulkopuolella ja ovat käynnissä. Palautuvat palvelutapahtumat ovat sellaisia, joihin voidaan liittää hoitoasiakirjoja. Nämä palvelutapahtumat eivät ole välttämättä sellaisia, joita voidaan käyttää hakutilanteessa hoitosuhteen todentamiseen. Niitä voi käyttää hoitosuhteen todentamiseen, jos erikseen tarkistaa, onko palvelutapahtuma voimassa. Tähän on tarvittavat tiedot paluusanomassa ainakin niiden palvelutapahtumien osalta, jotka ovat päättyneet alle 3 kk sitten. Palautettavien tietojen perusteella ei voi suoraan päätellä, onko palvelutapahtuma voimassa oleva, jos palvelutapahtumalla ei ole päättymispäivää (kts. [Voimassa oleva palvelutapahtuma](#_Voimassa_oleva_palvelutapahtuma)). Jos PP54:n palauttama tieto ei riitä palvelutapahtuman voimassaolon varmistamiseen, voi käyttää PP57-palvelupyyntöä.

Hakupyynnön hyödyntäminen edellyttää palvelutapahtumien rekisteröimisen Kantaan riittävän ajoissa, jotta se on käytettävissä kohdentamisessa.

## Tietosisältö - pyyntö

Hakupyyntö toteutetaan käyttämällä dokumentissa Potilastiedon arkistonMedical Records -sanomat määriteltyä HL7 V3 MR –rajapintatoteutusta. Haussa on käytettävä interaktiota Find Document Metadata Query (RCMR\_IN100029FI01), sillä haetaan vain palvelutapahtuman kuvailutietoja.

Hakuehtona voi käyttää Medical Records sanomien hakuehdon 9 Aktiivisten palvelutapahtumien kuvailutietojen haku mukaisia parametreja:

* potilaan henkilötunnus (pakollinen)
* tapahtumapäivä tai tapahtumapäivämääräväli (mikäli hakua halutaan rajata tapahtumapäivän tai tapahtumapäivämäärävälin perusteella)
  + aikarajausta on suositeltavaa käyttää, sillä muuten palautuu kaikki potilaan palvelutapahtumat

Kontekstitiedot (pakolliset **lihavoituna**):

* **Palvelujen tuottaja, pakollinen vain palvelupyynnön PP55 yhteydessä** (esim. alueellinen labra)
  + uusi HL7 tieto, löytyy rakenteesta
    - controlActProcess/authorOrPerformer/assignedPerson/RepresentedOrganization/asOrganizationPartOf/wholeOrganization/id
* **Palvelujen antaja** joka toimii palvelunjärjestäjän roolissa controlActProcess/authorOrPerformer/assignedPerson/RepresentedOrganization/id
* **Ammattihenkilö, pakollinen vain palvelupyynnön PP55 yhteydessä** (palvelujen tuottajan)
  + ammattihenkilön id
  + ammattihenkilön nimi
  + ammattihenkilön tunnistautumistapa
  + ammattihenkilön palveluyksikkö
* **Rekisterinpitäjä** (aina palvelun järjestäjän)
  + + rekisteritunnus + tarvittaessa rekisterin tarkenne
* **Erityinen syy, pakollinen vain palvelupyynnön PP55 yhteydessä** 
  + 1.2.246.537.5.40120.2006 / KanTa-palvelut - Kontrollikehyksen prosessinhallintakoodisto:
    - arvo 3: sähköisen arkiston varmistusten hallinta
  + 1.2.246.537.6.240.2012 THL/Oper- Potilastietojen katselun erityinen syy
    - ”palvelutapahtumatunnuksen selvittäminen”

Lisäksi MR-rakenteissa välitetään teknisen rajapinnan yleiset parametrit (käytännössä HL7 V3 -kehykset).

## Tietosisältö – vastaus

Hakupyyntö toteutetaan käyttämällä dokumentissa Potilastiedon arkiston Medical Records -sanomat määriteltyä HL7 V3 MR –rajapintatoteutusta. Vastaus palautuu interaktiolla Find Document Metadata Response (RCMR\_IN100030FI01) ja sillä palautuu ainoastaan sanomatyypille RCMR\_MT100001FI01 (Document Event) määritellyt tiedot (Aktiivisten palvelutapahtumien palautettava kuvailutieto).

Mikäli hakua rajattiin kyselyparametrilla tapahtumapäivän tai tapahtumapäivämäärävälin perusteella, arkisto palauttaa tällöin sellaiset palvelutapahtuman tiedot, jotka ovat päättyneet tai alkaneet hakukriteerien sisällä, myös sellaiset jotka ovat alkaneet hakukriteerien ulkopuolella ja ovat käynnissä.

# Palvelutapahtumien haku luovutuskieltojen ylläpitoa varten PP56

Huom. tässä luvussa kuvattava palvelupyyntö PP56 noudattaa olemassa olevien Kanta-rajapintojen mukaista HL7 V3 –sanomaliikenneprotokollaa sekä HL7 V3 Medical Records –rajapintatoteutusta

## Liiketoimintalogiikan kuvaus (haku - vastaus)

Palvelutapahtumatunnusten haku luovutuskieltojen ylläpitoa varten palauttaa kysyvälle järjestelmälle tietyn potilaan kaikkien palvelunantajien palvelutapahtumien kuvailutiedot. Palvelupyyntöä käytetään, kun potilastietojärjestelmään tarvitaan potilaan palvelutapahtumatiedot luovutuskieltojen ylläpitoa varten. Kyseessä on aina luovutushaku.

Hoitosuhteen todentamista ei tarvita mutta hakupyynnössä on käytettävä erityistä syytä "Palvelutapahtumatunnuksen selvittämisen perustelu luovutuskieltojen ylläpitoa varten". Luovutushaun oikeutuksen ja laajuuden tarkastaminen ohitetaan, samoin kaikki palvelutapahtumiin kohdistuvat kiellot (palvelutapahtuma-, rekisteri- ja palvelujen antaja) ohitetaan. Ohitukset perustuvat siihen, että luovutuskieltojen ylläpitotilanteessa on potilaan antama lupa tietojen hakemiseen. Hakupyyntö tehdään kysyvän palvelunantajan nimissä.

Palvelutapahtumatunnusten haku luovutuskieltojen ylläpitoa varten palauttaa kysyvälle järjestelmälle tietyn potilaan kaikkien palvelunantajien palvelutapahtumien rajatut kuvailutiedot haussa käytetyillä rajausehdoilla rajattuna.

Potilas on yksilöitävä virallisella henkilötunnuksella.

## Tietosisältö - pyyntö

Hakupyyntö toteutetaan käyttämällä KANTA Potilaskertomusarkiston dokumentissa Medical Records -sanomat määriteltyä HL7 V3 MR –rajapintatoteutusta. Haussa on käytettävä interaktiota Find Document Metadata Query (RCMR\_IN100029FI01), sillä haetaan vain palvelutapahtuman kuvailutietoja.

Hakuehtona voi käyttää Medical Records sanomien hakuehdon 9 Aktiivisten palvelutapahtumien kuvailutietojen haku mukaisia parametreja:

* potilaan henkilötunnus (pakollinen)
* tapahtumapäivä tai tapahtumapäivämääräväli (mikäli hakua halutaan rajata tapahtumapäivän tai tapahtumapäivämäärävälin perusteella)
  + aikarajausta on suositeltavaa käyttää, sillä muuten palautuu kaikki potilaan palvelutapahtumat

Kontekstitiedot (pakolliset **lihavoituna**):

* **Palvelujen antaja** controlActProcess/authorOrPerformer/assignedPerson/RepresentedOrganization/id
* **Ammattihenkilö** (palvelujen tuottajan)
  + ammattihenkilön id
  + ammattihenkilön nimi
  + ammattihenkilön tunnistaumistapa
  + ammattihenkilön palveluyksikkö
* **Rekisterinpitäjä** 
  + + rekisteritunnus + tarvittaessa rekisterin tarkenne
* **Erityinen syy** 
  + 1.2.246.537.5.40120.2006 / KanTa-palvelut - Kontrollikehyksen prosessinhallintakoodisto:
    - arvo 3: sähköisen arkiston varmistusten hallinta
  + 1.2.246.537.6.240.2012 THL/Oper- Potilastietojen katselun erityinen syy
    - ”palvelutapahtumatunnuksen selvittämisen perustelu luovutuskieltojen ylläpitoa varten”

Lisäksi MR-rakenteissa välitetään teknisen rajapinnan yleiset parametrit (käytännössä HL7 V3 -kehykset).

## Tietosisältö – vastaus

Hakupyyntö toteutetaan käyttämällä KANTA Potilaskertomusarkiston dokumentissa Medical Records -sanomat määriteltyä HL7 V3 MR –rajapintatoteutusta. Vastaus palautuu interaktiolla Find Document Metadata Response (RCMR\_IN100030FI01) ja sillä palautuu ainoastaan sanomatyypille RCMR\_MT100001FI01 (Document Event) määritellyt tiedot (Aktiivisten palvelutapahtumien palautettava kuvailutieto).

Mikäli hakua rajattiin kyselyparametrilla tapahtumapäivän tai tapahtumapäivämäärävälin perusteella, arkisto palauttaa tällöin sellaiset palvelutapahtuman tiedot, jotka ovat päättyneet tai alkaneet hakukriteerien sisällä, myös sellaiset jotka ovat alkaneet hakukriteerien ulkopuolella ja ovat käynnissä.

# Palvelutapahtuman olemassaolon tarkistus PP57

## Liiketoimintalogiikan kuvaus (haku - vastaus)

Palvelutapahtuman olemassaolon hakupyyntö palauttaa (tietyn potilaan) palvelutapahtuman kuvailutiedot (tietty rajattu kuvailutietojen joukko). Hakuehtona voidaan käyttää joko palvelutapahtumatunnusta tai kuvantamisen järjestelmien yhteydessä Study Instance UID:ta.

## Tietosisältö

Tässä luvussa kuvataan pyyntö- ja vastaussanoman rakenne.

Sanomaskeemat ja WSDL-rajapinnan kuvaus on julkaistu erillisinä tiedostoina tämän dokumentin rinnalla.

### Pyyntösanoman rakenne



### Vastaussanoman rakenne



## Pääsynhallinta

Pääsynhallinta perustuu muun Kanta-sanomaliikenteen mukaisesti liityntäpisteeseen, Kanta-osoitteistoon ilmoitettuihin tietoihin sekä sanomalla välitettävään organisaatiotietoon. Pyyntösanomalla tieto välitetään palvelupyynnön XML-elementissä ”palveluntuottaja” (organisatorinen taho, joka tarvitsee ko. tietoa palvelutapahtuman olemassaolon päättelyyn). Palvelupyyntöä ei ole tarkoitettu käytettäväksi varsinaisesti potilaan hoidon yhteydessä vaan teknisessä mielessä tarkistettaessa palvelutapahtuman olemassaolo, jotta voidaan tehdä jokin tekninen jatkotoimenpide (esim. kuvantamistutkimuksen tallennus).

### Normaalitilanne

Palveluntuottaja-elementtiin laitetaan kyselyn tekijän terveydenhuollon toimintayksikkö-tasoinen SOTE-organisaatiorekisterin mukainen tieto (OID-koodi).

### Pysyvä osoitteistokytkentä

Erillisjärjestelmän edustaessa eri organisaatiota kuin liittyjätaho sen oikeus toimia Kanta-pääsynhallinnan näkökulmasta liittyjän nimissä edellyttää ydinjärjestelmästä (=palvelutapahtumasta) vastaavan ja erillisjärjestelmästä (=esimerkiksi laboratoriotutkimuksista) vastaavan organisaation keskinäistä sopimusta "pysyvästä" osoitteistokytkennästä tai ostopalveluvaltuutusta. Osoitteistokytkentään pohjautuva malli lienee tyypillisempi tapaus erillisjärjestelmäliitoksissa.

Tieto pysyvästä osoitteistokytkennästä liittyjän ja palveluntuottajan välillä tallennetaan Kanta-osoitteistoon. Palvelupyyntöön käytettävä palveluntuottajan (erillisjärjestelmästä vastaava organisaatio) liityntäpiste kytketään Kanta-osoitteistossa liittyjään (ydinjärjestelmästä vastaava organisaatio) ja kysely tehdään liittyjän nimissä. Vastaavalla tavalla voidaan ajatella, että kytkennässä liittyjän liityntäpiste annetaan palveluntuottajan käyttöön. Oleellista on, että liityntäpiste – liittyjä –suhde on palveluntuottajan yksilöivä jolloin 1) käyttöoikeudet tälle kombinaatiolle voidaan määritellä liittyjän toimesta palveluntuottajakohtaisesti ja 2) tähän palveluntuottajaan liittyvä liikenne on eroteltavissa liittyjän omasta Kanta-liikenteestä. Tässä mallissa palveluntuottaja-elementtiin asetetaan aina se taho, joka käyttää tietoa palvelutapahtuman olemassaolosta.

Ostopalveluvaltuutus toimii vastaavalla tavalla kuin muissakin Kanta-palveluissa eli ostopalveluvaltuutuksella voidaan antaa palveluntuottajalle rajattu oikeus toimia palvelunjärjestäjän roolissa Kanta-palveluun päin.

## Käsittelysäännöt

Palvelutapahtumakysely palauttaa tiedon, löytyykö annetuilla kyselyparametreilla (henkilötunnus ja joko palvelutapahtumatunnus tai kuvantamisen Study Instance UID) palvelutapahtuma Potilastiedon arkistosta. Onnistuneessa tapauksessa löydetyltä palvelutapahtumalta palautetaan seuraavat kuvailutiedot Potilastiedon arkistosta:

* palvelutapahtuman tunnus (palvelutapahtuman OID), boolean-tyyppinen tieto onko palvelutapahtuma voimassa oleva sekä palvelutapahtuman alku- ja päättymisaika.
* aktiivisen rekisterinpitäjän OID-tunnus ja nimi (rp)
* potilasasiakirjan rekisteritunnus (rekisteri)
  + rekisterin tarkenne, jos työterveydenhuolto (rekTark)
* aktiivisen rekisterinpitäjän laji (aktiiviRpLaji)
* palveluntuottajan OID-tunnus ja nimi (=palvelunantaja)
* palvelunjärjestäjän OID-tunnus ja nimi
* tehtäväluokka (tehtavaLuokka)

Vastaussanomasta voidaan päätellä, löytyykö välitetyillä kyselyparametreilla Potilastiedon arkistosta palvelutapahtuma ja jos palvelutapahtuma löytyy, onko palvelutapahtuma voimassa vai ei (kts. [Voimassa oleva palvelutapahtuma](#_Voimassa_oleva_palvelutapahtuma)).

Mikäli palvelutapahtumaa ei löydy ollenkaan Potilastiedon arkistosta, vastaussanomassa ei palauteta palvelutapahtuma-elementtiä.

Mikäli palvelutapahtuma löytyy ja se on voimassa, palautetaan palvelutapahtuman kuvailutiedot, sekä palvelutapahtuma-elementin attribuutti ’aktiivinen’ saa arvon ’true’. Tällöin palvelutapahtumaa voidaan käyttää hoitosuhteen todentamiseen hakutilanteessa. Huom. tässä aktiivinen käsite arvossa ’true’ on eri merkityksessä kuin palvelupyynnöissä PP54 ja PP55.

Mikäli palvelutapahtuma löytyy mutta se ei ole voimassa, palautetaan palvelutapahtuman kuvailutiedot, ja palvelutapahtuma-elementin attribuutti ’aktiivinen’ saa arvon ’false’. Tällöin palvelutapahtumaan voidaan liittää hoitoasiakirjoja, mutta palvelutapahtumaa ei voi käyttää hoitosuhteen todentamiseen hakutilanteessa. Huom. tässä aktiivinen käsite arvossa ’false’ on eri merkityksessä kuin palvelupyynnöissä PP54 ja PP55.

Virallisten henkilötunnuksien osalta hakusanomassa ei ole pakko antaa henkilötunnuksen issuer-osaa (root-attribuutti). Mikäli root-attribuuttia ei ole annettu (esim. kuvantamisen yhteydessä), kyseinen tieto noudetaan palvelutapahtuma-asiakirjalta Potilastiedon arkistosta. Tilapäisellä yksilöintitunnuksella sekä palvelutapahtumatunnuksella haettaessa issuer-osa (root) on aina annettava. Sen sijaan haettaessa kuvantamisen Study Instance UID:lla ja tilapäisellä yksilöintitunnuksella, issuer-osaa (root) ei ole pakko antaa.

# Palvelutapahtuman tarkistus PP59

## Liiketoimintalogiikan kuvaus (haku - vastaus)

Palvelutapahtuman tarkistus –kyselyä voidaan käyttää seuraaviin tarkistuksiin:

1. Potilastietojärjestelmä tai erillisjärjestelmä voi tarkistaa asiakirjojen liittämiseksi palvelutapahtumaan, löytyykö palvelutapahtuma Potilastiedon arkistosta.
2. Potilastietojärjestelmä tai erillisjärjestelmä voi tarkistaa, voiko palvelutapahtumaa käyttää hoitosuhteen todentamiseen hakutilanteessa.

Hakuehtona voidaan käyttää joko palvelutapahtumatunnusta tai kuvantamisen järjestelmien yhteydessä Study Instance UID:ta.

Kevyttä kyselyrajapintaa PP59 voidaan käyttää palvelutapahtuman tarkastamiseen myös yksityisten toimijoiden yhteisliittymistilanteissa (isäntä-vuokralainen). Muissa palvelupyynnöissä yhteisliittymismalli ei ole edelleenkään sallittu. Pysyvän osoitteistokytkennän liittymismallia ei sallita tämän kyselyrajapinnan käytössä lainkaan.

## Tietosisältö


Tässä luvussa kuvataan pyyntö- ja vastaussanoman rakenne.

Sanomaskeemat ja WSDL-rajapinnan kuvaus on julkaistu erillisinä tiedostoina tämän dokumentin rinnalla.

### Pyyntösanoman rakenne



### Vastaussanoman rakenne



## Pääsynhallinta

Pääsynhallinta perustuu muun Kanta-sanomaliikenteen mukaisesti liityntäpisteeseen, Kanta-osoitteistoon ilmoitettuihin tietoihin sekä sanomalla välitettäviin organisaatiotietoihin. Pyyntösanomalla tiedot välitetään palvelupyynnön tiedoissa XML-elementeissä ”liittyja” (organisatorinen taho, joka liittynyt Kanta-palveluihin) sekä ”palveluntuottaja” (organisatorinen taho, joka tarvitsee ko. tietoa luovutusluvan päättelyyn).

### Normaalitilanne

Normaalitilanteessa liittyjä on sama taho kuin palveluntuottaja. Tällöin palveluntuottaja asetetaan sekä liittyja- että palveluntuottaja-elementtiin. Palveluntuottajan rekisterinpitäjätieto asetetaan rekisterinpitaja-elementtiin.

### Yksityisen terveydenhuollon yhteisliittymistilanne

Yhteisliittymismallissa terveydenhuollon toimintayksikkö tai itsenäinen ammatinharjoittaja (vuokralainen) liittyy Kanta-palveluihin varsinaisen liittyjän (isäntä) mukana.

Yhteisliittymistilanteessa isäntä asetetaan liittyja-elementtiin. Vuokralainen asetetaan palveluntuottaja-elementtiin ja vuokralaisen rekisterinpitäjätieto rekisterinpitaja-elementtiin.

### Ostopalvelutilanne

Ostopalvelutilanteessa vaaditaan ostopalvelusopimus. Ostopalveluvaltuutus toimii vastaavalla tavalla kuin muissakin Kanta-palveluissa eli ostopalveluvaltuutuksella voidaan antaa palveluntuottajalle rajattu oikeus toimia palvelunjärjestäjän roolissa Kanta-palveluun päin.

Ostopalvelutilanteessa ostopalvelun tuottaja asetetaan palveluntuottaja-elementtiin ja palveluntuottajan rekisterinpitäjä rekisterinpitaja-elementtiin.

Liittyja-elementtiin laitetaan liittymistilanteen mukaan:

* + - Normaalitilanteessa palveluntuottaja
    - Yksityisten yhteisliittymistilanteessa isäntä

### Pysyvä osoitteistokytkentä

Pysyvän osoitteistokytkennän liittymismalli ei ole sallittu tässä palvelupyynnössä

## Käsittelysäännöt

Palvelutapahtuman tarkistuksessa tarkistetaan:

* + - Löytyykö palvelutapahtuma palveluntuottajan rekisteristä tai ostopalvelutilanteessa ostopalvelun järjestäjän rekisteristä
    - Onko palvelutapahtuma voimassa (kts. [Voimassa oleva palvelutapahtuma](#_Voimassa_oleva_palvelutapahtuma)). Ostopalvelutilanteessa tarkistetaan lisäksi ostopalvelun valtuutuksen löytyminen.

Palvelutapahtumakysely palauttaa tiedon, löytyykö annetuilla kyselyparametreilla (henkilötunnus & joko palvelutapahtumatunnus tai kuvantamisen Study Instance UID) palvelutapahtuma Potilastiedon arkistosta. Onnistuneessa tapauksessa löydetyltä palvelutapahtumalta palautetaan seuraavat kuvailutiedot Potilastiedon arkistosta:

* palvelutapahtuman tunnus (palvelutapahtuman OID)
* tieto onko palvelutapahtuma voimassa oleva (boolean)
* palvelutapahtuman alkuaika
* palvelutapahtuma päättymisaika (palautuu, jos palvelutapahtumalle annettu päättymisaika)

Vastaussanomasta voidaan päätellä, löytyykö välitetyillä kyselyparametreilla Potilastiedon arkistosta palvelutapahtuma ja jos palvelutapahtuma löytyy, onko palvelutapahtuma voimassa vai ei (kts. [Voimassa oleva palvelutapahtuma](#_Voimassa_oleva_palvelutapahtuma)).

Mikäli palvelutapahtumaa ei löydy Potilastiedon arkistosta, vastaussanomassa ei palauteta palvelutapahtuma-elementtiä.

Mikäli ostopalvelutilanteessa ei löydy ostopalvelun valtuutusta Potilastiedon arkistosta, vastaussanomassa ei palauteta palvelutapahtuma-elementtiä.

Palvelutapahtuma-elementti palautetaan, mikäli palvelutapahtuma löytyy Potilastiedon arkistosta ja lisäksi ostopalvelutilanteessa ostopalvelun valtuutus löytyy Potilastiedon arkistosta.

Palvelutapahtuma-elementin attribuutti ’aktiivinen’ saa arvon ’true’, mikäli palvelutapahtuma on voimassa. Tällöin palvelutapahtumaan voidaan liittää hoitoasiakirjoja ja palvelutapahtumaa voidaan käyttää hoitosuhteen todentamiseen hakutilanteessa. Huom. tässä aktiivinen käsite arvossa ’true’ on eri merkityksessä kuin palvelupyynnöissä PP54 ja PP55.

Palvelutapahtuma-elementin attribuutti ’aktiivinen’ saa arvon ’false’, mikäli palvelutapahtuma ei ole voimassa. Tällöin palvelutapahtumaan voidaan liittää hoitoasiakirjoja, mutta palvelutapahtumaa ei voi käyttää hoitosuhteen todentamiseen hakutilanteessa. Huom. tässä aktiivinen käsite arvossa ’false’ on eri merkityksessä kuin palvelupyynnöissä PP54 ja PP55.